214 64 



zelena obala. Uz obalu se poredale lijepe vile, među kojima se 

 odmah prva na desnu ruku (grofa Kaboge) osobito ističe. Onamo 

 do sv. Stjepana Rijeka je sredinom do 15 m. duboka, a širina 

 joj mjestimice iznosi do 400 metara. Ispod Prijevorskoga samo- 

 stana, koji se je lijepo smjestio na desnoj obali Rijeke, usidri se 

 Margita, a mi na čamcima krenusmo do izvora mjestimice posred 

 šaša. Napokon eto nas kod izvora. Veličanstvena je to i prava 

 kraška slika, što je vidiš pod silnim grotlom Rijeke. Iz tajnih 

 rek bi pećina ispod visoke, strme stijene izbija jakim štropotom 

 jasno zelena gorska voda. Naokolo bujno visoko stabalje, a svježi 

 lahor šumi kroz kitnjaste grane. Kako je Rijeka silna i ogromna 

 već pri izvoru „rođen gorostas", a cijeli joj tijek dug samo 

 4 km., nije čudo, što stari dubrovački pjesnik pjeva o njoj 

 ovaj distihom 



Danubio et Nilo non vilior Ombla fuisset 

 Si modo progressus posset habere suos. 



(Ni za Dunavom ni za Nilom ne bi zaostala Rijeka, tek da može 

 svojim tragom dalje slijediti), (lovječja je ruka, recimo obrt- 

 nica, i ovo malo kratka vodena tijeka dubrovačke Rijeke posvo- 

 jila, ter sagradila odmah ispod izvora mhnove, a nešto podalje 

 su preše ulja. Misli se, da je dubrovačka Rijeka nastavak jednoga 

 rukava hercegovačke rijeke Trebinjštice, koja se kraj Poljica gubi 

 u j)onorima. Takovih rijeka-ponornica ima više u našem Kraškom 

 gorju, koje zatim podzemno utječu u more. I rimski su već pje- 

 snici u velike slavili dubrovačku Rijeku, koju su zvali Orion. 

 Pošto smo se nagledali bučnih izvora Rijeke i rashladili se 

 njezinom svježom vodom, vratismo se do Margite, jer se je već 

 hvatao mrak. Obilazeći Pun tu Lapat i Puntu Petku po tanmoj 

 noći i uzburkanome moru, koje nam se je činilo mrko i debelo, 

 približismo se dubrovačkoj luci, ali zbog nevremena ne uđosmo 

 u nju, već se usidrismo pred lukom između Dubrovnika i otoka 

 Lokruma. Naša je jahta neprestano plesala, a najsmjeliji iz na- 

 šega društva preplašio se je tako, da je poslije večere otišao u 

 Dubrovnik u hotel na počinak. Ostali ostadosmo na lađi, neza- 

 dovoljni, što nijesmo radije pristali u luci gruškoj. kako nam 

 je tužno pri srcu bilo, što smo tako kasno stigli pred Dubrovnik. 

 Prvi su utisci znamenitih gradova nezaboravni, a mi eto pred 

 Dubrovnikom na uzrujanome moru, zbog tamne noći nijesmo vi- 



